Boris Dmitrievich Parygin

**Boris Dmitrijevič Parygin** (; * 19. jún 1930, Leningrad† 9. apríl 2012, Petrohrad) bol sovietsky a ruský sociálny psychológ. Profesor, doktor filozofických vied (DrSc.). Zakladateľ vedeckej sociálnej psychológie v Rusku.

## Životopis
Boris Parygin je popredný predstaviteľ filozoficko-sociologického smeru v sociálnej psychológii. Narodil sa v Leningrade. Vyštudoval Filozofickú fakultu Leningradskej štátnej univerzity (LŠU, 1953). V roku 1961 obhájil kandidátsku dizertačnú prácu z filozofie (LŠU); názov doktorskej dizertačnej práce: *Sociálna psychológia ako veda (otázky histórie, metodológie a teórie)* (Leningradská štátna univerzita, 1967).

Boris Parygin je autorom desiatich monografií a viac ako 400 článkov, ktoré boli publikované a preložené do mnohých jazykoch: angličtiny, nemčiny, japončiny, litovčiny, španielčiny, portugalčiny, bulharčiny, češtiny, slovenčiny, maďarčiny a iných. K jeho najvýznamnejším prácam patria: *Sociálna psychológia ako veda* (1965); *Spoločenská nálada* (1966); *Základy sociálno-psychologickej teórie* (1971); *Sociálna psychológia. Počiatky a perspektívy* (2010).

Boris Parygin prednášal na Filozofickej fakulte Leningradskej štátnej univerzity (Leningrad, 19531957). Neskôr v Pediatrickom lekárskom ústave (Leningrad, 19571962). Viedol Katedru filozofie v Gercenovom štátnom pedagogickom inštitúte v Leningrade, kde založil laboratórium sociálno-psychologického výskumu a prvú Fakultu sociálnej psychológie v ZSSR (Leningrad, 19681976). Parygin bol neskôr vedúcim sektoru sociálno-psychologických problémov v Ústave sociálnych a ekonomických problémov Ruskej akadémie vied (Leningrad, 19761992). V 70. a 80. rokoch 20. storočia prednášal aj pre verejnosť. Často pracovne cestoval do Vilniusu, kde školil postgraduálnych študentov. V rokoch 19902000 Boris Parygin viedol Katedru sociálnej psychológie na Petrohradskej humanitnej univerzite odborových zväzov (Petrohrad, 19922012), ktorú sám založil. Ako hosťujúci profesor prednášal na mnohých univerzitách v Rusku.

## Dielo
### Knihy
* Grundlagen der sozialpsychologischen Theorie (nem.) — Köln: Pahl-Rugenstein Verlag., 1982. — 264 S. ISBN 3-7609-0186-7
* 社会心理学原論, 海外名著選〈76〉(japon.) — 明治図書出版 (Tokio), 1977. — 281 S.
* Grundlagen der sozialpsychologischen Theorie (nem.) — Berlín: VEB, 1976. — 266 S.
* Grundlagen der sozialpsychologischen Theorie (nem.) — Köln: Pahl-Rugenstein, 1975. — 265 S. ISBN 3-7609-0186-7
* Sociialni psychologie jako veda 1968, Praha. — 192 S.
* Социалната психология като наука. Sofia, 1968. — 240 S.
* A psicologia social como ciência. Rio de Janeiro: Zahar Ed., 1972. — 218 S.

### Články
* Advance of science and technology and the problem of self-realization of an tndividual // Proceedings of the 2nd Finnish-Soviet symposium on personality. — Tampere. — 1983, June 14-16.
* Problém mediácie v sociálnej psychológii // Metodologické problémy sociálnej psychológie. — Bratislava, 1980.
* Scientific and technological progress and socio-psychological climate in a scientific collective // Proceedings of the 1nd Finnish-Soviet symposium on personality. — Moskva, 1979. S. 18.
* The subject matter of social psychology // American Psychologist. Vol. 19 (5). May 1964, p. 342-349.
* On the subject of social psychology // Joint Publications Research Service|Joint publications research. 16 apr.1963. Washington D.C

## Referencie

## Iné projekty

Kategória:Ruskí psychológovia
Kategória:Osobnosti z Petrohradu
Kategória:Ruskí vysokoškolskí pedagógovia